**PUHEENJOHTAJA**

Vuosi 2020 Kehittää - Suuntaa - Auttaa - Kuuntelee

Uusi vuosi on lähtenyt liikkeelle vauhdikkaasti niin, kuin monesti alkuvuonna on järjestötoiminnassa tapana. Varsinais-Suomessa ensimmäinen hallituksen kokous pidetään ensi viikon tiistaina 28.1. Heikkilässä klo 18.00 alkaen. Työ uuden hallituksen ja puheenjohtajiston kesken tulee olemaan varmasti hyvää, yhdessä toiminnanjohtajan sekä RU-piirin kanssa, kuten aiempinakin vuosina.

Kaikilta osin ei ole vielä viime vuosikaan päättynyt, sillä viime vuonna yhdistyksissä tehdyistä henkilövalinnoista pitäisi ilmoittaa piiriin 17.1.2020 mennessä eli tänään henkilötietolomakkeilla. Mikäli et ole vielä lomaketta palauttanut, niin teettehän sen yhdistyksissä välittömästi, jotta toiminnanjohtaja pääsee päivittämään tiedot järjestelmiinsä. Samaten toimintalomakkeita on palautettu vasta muutamia.

Otsikon mukaan, mitä tarkoittaa kehittää - suuntaa - auttaa ja kuuntelee? Piirissä aloitettiin jo vuosi sitten uuden strategian luominen yhdessä RU-piirin kanssa muodostetulla strategiatyöryhmällä. Alustava versio tulevasta on kirjoitettu lyhyen ytimekkäästi työryhmälle tarkastettavaksi helmikuun palaveriin ja näin ollen sen myötä on tarkoitus piirin toimintaa kehittää ja suunnata selkeät painopistealueet tuleville vuosille.

Samaten piirin yhtenä tehtävänä on toimia linkkinä yhdistysten ja liiton välissä, sekä auttaa yhdistyksiä erilaisissa asioissa, kuten tiedottamisessa, järjestämällä tapahtumia, antaa apua yhdistyksille hallinnollisissa asioissa kuten sääntöjen uudistamisessa, lipun hankkimisessa, toimintatuen saamisessa liitolta ja niin edelleen. Olkaa ahkerasti yhteydessä ja kertokaa miten voimme teitä parhaiten auttaa ja tehdä yhdessä hyvää toimintaa?!

Yhtenä ajankohtaisena kehitysaiheena on viestintä ja kotisivut sekä sosiaalisen median käyttö. Reserviläisliitto on uudistamassa omia, piirien ja yhdistysten kotisivuja wordpress alustalle, joka on nykyään monellekin tuttu ja suhteellisen helppokäyttöinen. Näihin asioihin paneudutaan tarkemmin ja kouluttaudutaan kunhan ne piireille ja yhdistyksille avataan käyttöön. Tavoitteena on, että meidänkin piirillämme kaikilla yhdistyksillä on kotisivut edes perustiedoilla.

Näiden sanojen kautta toivotan kaikille oikein hyvää ja maanpuolustuksellista uutta vuotta 2020 reserviläistoiminnan parissa.

Minna Nenonen

Puheenjohtaja

**AMPUMATOIMIKUNTA, URHEILUTOIMIKUNTA, PERINNETOIMIKUNTA, OSAAMISTOIMIKUNTA, VIESTINTÄTOIMIKUNTA**

Toimikuntien nykyisiä puheenjohtajia ja kaikkia yhdistyksiä pyydetään tekemään ehdotuksia vuoden 2020 toimikuntien jäseniksi viimeistään **31.1. mennessä** toiminnanjohtajalle ([vsres@co.inet.fi](mailto:vsres@co.inet.fi)).

**LÄHIAJAN TAPAHTUMIA**

* 1.2. Piirien ilma-ase (M) Turku
* 1.2. Piirien pistooliampumahiihto- ja sprinttiviesti (M) Oripää
* 6.2. Kilpailujen järjestäminen -koulutusilta Heikkilä
* 8.2. Piirien talvikilpailu (M) Halikko
* 22.2. Piirien talvikilpailu (M) Oripää

**JÄSENREKISTERI**

Pidä jäsenrekisteritietosi ajan tasalla. Automaattisesti päivittyy vain osoitetieto tehtyäsi muuttoilmoituksen ja kuolemantapauksessa, kun tieto väestörekisteristä tulee rekisterin tietoon.

Reserviläisliiton nettisuvulla kohdassa Yhdistyspalvelut 🡪 Jäsenrekisteri löytyy alla oleva ohje:

JÄSENET VOIVAT PÄIVITTÄÄ TIETOJAAN ITSE

Jokainen jäsen voi internetin kautta itse tarkistaa ja päivittää omat jäsentietonsa. Tämä tapahtuu kirjautumalla rekisterin [e-asiointiin](https://www.maanpuolustusrekisteri.fi/extranet/kirjaudu.aspx?ReturnUrl=%2fextranet) ja tekemällä muutokset sinne.

Käyttäjätunnuksena toimii oma jäsennumero ja ensimmäisellä sisäänkirjautumiskerralla salasanana on postinumero. Salasana on vaihdettava ensimmäisen sisäänkirjautumisen yhteydessä.

Jäsenrekisterin tietoja päivitetään säännöllisesti Postin järjestelmistä, joten **muuttuneita osoitetietoja** ei tarvitse rekisteriin tallentaa. Liitto toivoo kuitenkin, että jäsenet pitävät oman puhelinnumeronsa, sähköpostiosoitteensa ja sotilasarvonsa ajan tasalla rekisterissä. Myöskään ylennystietoja ei kirjata rekisteriin automaattisesti vaan ne on kirjattava rekisteriin tai ilmoitettava liittoon itse.

Kysymyksiä jäsenrekisteristä voi lähettää rekisterin pääkäyttäjä Päivi Ruusuvuorelle (jasenasiat@reservilaisliitto.fi). Hän ottaa vastaan myös rekisterin muutostietoja.ta itse tarkistaa ja päivittää

Ei muuta kuin kokeilemaan ja pitämään omat tiedot ajan tasalla!

**PIIRITOIMISTO**

**Piirihallituksen seuraava kokous** on tiistaina 28.1,2020 kello 18.00 alkaen Heikkilässä.

**Seuraava PYT:n kokous** on tiistaina 4.2.2020 kello 17.30 Heikkilässä.

**Parivartio 1/2020** aineistopäivä on 31.1.2020 ja lehti ilmestyy 27.12.2020 Lehden teemana on ”Viestintä ja yhdistysliite”. Kaikkien yhdistysten jutut ovat tärkeitä. Erityisesti yhdistyksen toiminnasta tai yksittäisestä tapahtumasta kertovat jutut ovat erityisen toivottavia. Aineisto tulee toimittaa päätoimittajalle ([vsres@co.inet.fi](mailto:vsres@co.inet.fi)) ja toimitukseen ([parivartio@gmail.com](mailto:parivartio@gmail.com)). **Muistakaa toimittaa kilpailujen tulokset aina vain Word – asiakirjana!**

**Messupaketti** on talvivarastoituna. Varaukset tulee tehdä vähintään neljä viikkoa ennen tarvetta. Varaaminen tapahtuu piiritoimistosta ([vsres@co.inet.fi](mailto:vsres@co.inet.fi)). Varauksessa tulee ilmoittaa: käyttäjän tiedot (yhdistys, yhteyshenkilö, puh nro, sähköpostiosoite), noutoaika (pvm ja kellonaika) ja palautusaika (pvm ja kellonaika).

Toivomus käyttäjille: Pitäkää kärry siistinä ja ilmoittakaa palautuksen yhteydessä havaitut puutteet tai rikkoontumiset!

**Seuraava kuukausitiedote** ilmestyy helmikuun 18.

**Piiritoimiston aukioloajat**

Tiistaisin klo 10.00 - 15.00

Keskiviikkoisin klo 10.00 - 15.00

Torstaisin klo 10.00 - 15.00

Toimisto on auki myös silloin, kun siellä on henkilöstöä. Jos tulet muina aikoina, on parasta varmistaa paikallaolo puhelimitse.

Toiminnanjohtaja Erkki Lehmus, puh +35840 160 8001, email [vsres@co.inet.fi](mailto:vsres@co.inet.fi)

Ohessa on **vuoden 2019 tapahtumakalenteri**

***Piiritoimisto toivottaa kaikille Onnekasta Uutta Vuotta 2020!***